b'\n_START_ARTICLE_\nAnton Mervar\n_START_SECTION_\n\xc5\xbdivljenje in delo\n_START_PARAGRAPH_\nRojen je bil leta 1885 v Trbovljah. Delal je kot vajenec pri podjetju Lubas in Sin, kjer je leta 1912 opravil vajeni\xc5\xa1tvo, kmalu zatem, leta 1913, se je preselil v Ameriko._NEWLINE_Leta 1921 je odpl svoje harmonikarsko podjetje v Clevelandu. Vsako drugo leto pa je hodil po Evropi in kupoval dele za svoje harmonike._NEWLINE_Anton Mervar in njegova \xc5\xbeena Francka sta umrla v avtomobilski nesre\xc4\x8do v Miltonvale-u v Kansasu, 21. julija 1942. Mervar je \xc5\xa1el na "delavske po\xc4\x8ditnice", v svoj avto je nalo\xc5\xbeil harmonike in potoval po mestih, kjer so bili nastanjeni Slovenci, ter jih prodajal. Re\xc4\x8deno je bilo, da se je njun avto prevrnil v grapo, kjer pa sta se utopila le v nekaj centimetrih vode._NEWLINE_Njun sin, Anton mlaj\xc5\xa1i je bil diabetik in takrat nastanjen v Clevelandski bolni\xc5\xa1nici. Ko je sli\xc5\xa1al novico o smrti njunih star\xc5\xa1ev je kmalu zatem umrl zaradi hipoglikemije. Podjetje je pre\xc5\xa1lo na Mervarjevo h\xc4\x8derko Justine Reber, ki pa je ve\xc4\x8dino delov in materiala prodala biv\xc5\xa1im zaposlenim.\n_START_SECTION_\nMervarjeve harmonike\n_START_PARAGRAPH_\nModel Mervarjeve harmonike iz leta 1905 ima v lasti Kurt Rossacher iz Avstrije. Rossacher ima tudi veliko zbirko zgodnjih Mervarjevih harmonik, vklju\xc4\x8dno z modelom iz 1905 in pozneje modelom 1930 izdelanim v Clevelandu._NEWLINE_Na njegovo harmoniko modela 1927 je igral tudi Matt Hoyer.'